-Առաջին բառը եւ զուգորդումը, որ Tert.am ըսելով կը յառաջանայ, այդ մէկը, կը կարծեմ, վստահելիութիւնն է: Այսինքն, Tert.am-ը կը փորձէ հարկաւ մրցիլ զանազան կայքէջերու հետ իր արդիւնագործութեամբ, արագութեամբ, բայց երբ Tert.am ըսես, նախ կը հասկնաս վստահելիութիւն: Աւանդոյթ մը կայ, որ զանազան մարդիկ, որեւէ տեղ լուր մը կարդալէ ետք զայն կը ստուգեն Tert.am-ին մէջ, եթէ Tert.am-ը տայ նոյն լուրը, ուրեմն ճիշդ է: Մեր նշանաբանը հաւաստիութիւնն է եւ մենք լուրջ քայլերու կը դիմենք նաեւ արդիւնագործութեան, գործնականութեան առումով: Այս պահուն Tert.am-ը Հայաստանի ամենէն մէջբերելի աղբիւրներէն մէկն է, մեզմէ քաղուածքներ կը կատարեն ձայնասփիւռէն, հեռատեսիլէն, ուրիշ կայքեր՝ թէ՛ Հայաստանի, թէ՛ այլ գաղթօճախներու մէջ: Այս հանգամանքը առաջին հերթին կը խօսի Tert.am-ի որակին եւ վստահելիութեան մասին, որ շատ կարեւոր ձեռքբերում մըն է, որ ունինք եւ անով շատ կը հպարտանանք: